open-index/open-wikipedia-markdown huggingface dataset:
Me Haces Falta

"**Me Haces Falta**" (באנגלית: "**I Need You**", ובעברית: "**אני צריכה אותך**") הוא סינגל של הזמרת האמריקאית ג'ניפר לופז. השיר יצא לאור ב-23 במרץ 2007, תחת חסותה של חברת ההקלטות אפיק רקורדס, כסינגל השני והאחרון מתוך אלבום האולפן החמישי שלה, Como Ama una Mujer.

במצעדים השיר לא זכה כלל להצלחה, דבר אשר הפתיע את חברת ההקלטות ואת הזמרת. הסינגל הראשון מן האלבום הנקרא, "Qué Hiciste" זכה הוא להצלחה הרבה ביותר. השיר הוא בלדה שאמורה לרגש את השומעים.

השיר הגיע למקום התשיעי במצעד הרשמי של גאורגיה.

## רקע והוצאה
לאחר שהוציאה את הסינגל הראשון מתוך האלבום "Qué Hiciste", תשומת הלב של הקהל הופנה ללופז. הזמרת הודיעה כי עתיד לצאת סינגל נוסף ואחרון מן האלבום וכך היה, ב-23 במרץ 2007, הכריזה הזמרת כי עתיד לצאת הסינגל השני והאחרון מהאלבום.

השיר זכה להצלחה נמוכה כיוון שבזמן שיצא אלבום האולפן החמישי שלה Como Ama una Mujer, יצא לאור אלבום האולפן השישי שלה, Brave. ההצלחה התחלקה בין שני האלבומים ולכן לא היה סינגל משני האלבומים שקיבל את מרבית ההצלחה שאפשר לקבל. שני אלבומי האולפן יצאו באותה שנה.

## וידאו קליפ
לשיר יצא ווידאו קליפ אשר הועלה לערוץ ה-Vevo שלה רק בשנת 2009, כשנתיים לאחר צאתו המקורית. בשל הפערים שנוצרו בין השנים הקליפ נכשל ונכון ל-23 ביולי 2017, הוא צבר למעלה מ-10 מיליון צפיות. בשל כמות הצפיות הנמוכה, הקליפ הפך לאחד מהקליפים הכושלים ביותר של הזמרת.

בתחילת הקליפ ניתן לראות את לופז מתחבקת עם אהובה כשהם נשענים על זגוגית של חנות. בתוך הודעה קצרה כמה אנשים מתקשרים לאהובה של לופז והוא בורח בריצה, לופז שלא מצליחה להבין מה קורה מתחילה להיבהל ואז מתחיל להתנגן השיר. לאחר המאורע שקרה לופז מנסה לשכוח ממה שקרה והיא הולכת לקניון רנדומלי שנמצא בקרבתה. כשהיא מודדת בגדים ונכנסת לחנויות היא מסתכלת סביבה עשרות פעמים כאלו היא חושדת שמישהו עוקב אחריה.

לאחר מכן לופז נכנסת לחנות ופתאום פותחת דלת מסתורית שנמצאת בתוכה. כשהיא נכנסת לתוך החדר היא מורידה את הפאה שחבשה ובעצם נכנסת למין חדר חקירות. לאחר מספר רגעים היא מתיישבת ליד בחור מבוגר אשר מציג לה תמונות שונות של אנשים ושל מקומות. לאורך הקליפ לופז שרה על כך שהיא צריכה את אהובה שוב פעם. בין לבין ניתן לראות קטעים שצולמו באור אדום בוהק אשר מציגים את לופז בעצבותה המדאיגה.

## מיקומי שיא
השיר הצליח להיכנס לשני מצעדים בלבד, ובשיאו הגיע למקום ה-9 במצעד שבגאורגיה.
## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי אסטפנו
קטגוריה:שירים שנכתבו על ידי מארק אנתוני
קטגוריה:בלדות משנות ה-2000
קטגוריה:בלדות לטיניות
קטגוריה:בלדות פופ
קטגוריה:בלדות R&B עכשוויות
קטגוריה:סינגלים בהוצאת אפיק רקורדס
אח"י מבטח (ק-28)

**אח"י מבטח** הייתה פריגטה בשירות חיל הים הישראלי בין השנים 1949–1959. סימנה הצבאי היה **ק-28**.

## בשרות חיל הים
אח"י מבטח הייתה הפריגטה הראשונה שהגיעה לחיפה מתוך שלוש ששירתו בחיל הים. במקור הייתה בשירות הצי הקנדי ובמלחמת העולם השנייה שירתה כספינת אספקה וליווי. היא נרכשה על ידי חיל הים ונכנסה לשירות מבצעי לאחר שיפוץ כללי והתקנת תותחים ב-20 באפריל 1949. הפריגטה שימשה כבית ספר לכל מקצועות הימאות הקרבית ונטלה חלק בהפלגות אימונים ממושכות ברחבי הים התיכון ובתמרונים לאורך המדינה.

אף על פי שאח"י מבטח לא השתתפה בקרבות, נזקפים לזכותה אירועים משמעותיים בהם הבאת ארונה של חנה סנש מאירופה ב-1950 לקבורה בהר הרצל בירושלים, השתתפותה בטיפול וחילוץ נפגעי הרעש באיים היוניים שבמערב יוון באוגוסט 1953 והעלאת עצמות הברון אדמונד רוטשילד ורעייתו ב-1954 מצרפת לקבורה בארץ.

קובץ:INSMivtachNapoli10051950.jpg|קציני הפריגטה אח"י מבטח (ק--28) בפיקוד מרדכי לימון בטיפול במבדוק בנאפולי 10 במאי 1950.
קובץ:Mivtach.gif|אח"י מבטח


## הקפת אפריקה

בדצמבר 1956 לאחר מלחמת סיני הקיפה את יבשת אפריקה בדירוג של שבוע אחרי אח"י מזנק (ק-32) והגיעה לאילת דרך מצרי טיראן שנפתחו אז לשייט ישראלי. היא סיימה את שירותה בחיל בשנת 1959 ונמכרה לצי של סרי לנקה. הפליגה עם צוות ישראלי עד לסרי לנקה.

בשנת 1967 ניתן השם אח"י מבטח לספינת הטילים הראשונה של צה"ל, מסדרת סער 1.

## מפקדי הפריגטה

## קישורים חיצוניים

* אח"י מבטח ק- 28, באתר עמותת חיל הים
* יוסף בן שמואל,	[הראשונה	](https://2020-uploaded.fresh.co.il/2020/08/04/sea-systems-37-38.pdf	הפריגטה), 'מערכות ים' ל"ז-ל"ח, קובץ העשור לחיל הים, יולי 1958,	עמ' 95.
*תיאור מפורט על הבאת הברון רוטשילד על גבי הספינה לקבורה בארץ
*תיאור מפורט על השתתפות הספינה ב"מבצע הצלה" ביוון
*סרטון נדיר של אח"י מבטח נכנסת לראשונה לאילת דרך מצרי טיראן 
* עזרא להד,	[הייתה פריגטה'''](https://2020-uploaded.fresh.co.il/2020/11/25/26339760.pdf	'''היה),	'מערכות ים מ"ג' אוקטובר 1959, עמ' 4.
* 
* יעל ונציה ושלמה מן,	'''קרש -עיתון לוחם''',	'בין גלים' ספטמבר 1980 עמ'	29.

## הערות שוליים

מבטח
קטגוריה:פריגטות
קטגוריה:יחסי ישראל – סרי לנקה
Hold You Down

"**Hold You Down**" (בעברית: "**החזק אותך למטה**") הוא סינגל של הזמרת האמריקאית ג'ניפר לופז, מתוך אלבומה הרביעי Rebirth. השיר יצא לאור ב-15 בפברואר 2005, כסינגל השני והאחרון מן האלבום. השיר נכתב על ידי גרגורי כריסטופר, גרגורי ברונו, מייקבה רידיק, ג'ו קרטחנה, קורי רוני, לארי טראוטמן, ובילי בק.

השיר זכה להצלחה נאה במצעדים, כאשר בשיאו הצליח להגיע למקום ה-6 במצעד הסינגלים הבריטי, ולמקום ה-64 במצעד הבילבורד הוט 100. הסינגל הצליח להיכנס למצעד השנתי שבבריטניה שם הגיע למקום ה-120.

השיר הוא דואט עם הראפר פאט ג'ו וזהו שיתוף הפעולה השני שלהם, כשהקודם היה: "Feelin' So Good". המבקרים נתנו ביקורות חיוביות על השיר, וגם על האלבום ושיבחו את לופז על שיתוף הפעולה עם ג'ו. שיתוף הפעולה הזה עם ג'ו לא הצליח לשחזר את הצלחת שיתוף הפעולה הקודם שלהם, כאשר מכר פחות, נכנס לפחות מצעדים, וכמעט ולא זכה לצפיות ביוטיוב.

## וידאו קליפ
הווידאו קליפ לשיר בוים על ידי דיאן מרטל ונערך על ידי פול מרטינז. הווידאו קליפ מציג את לופז מעל בניין בניו יורק ובמזדרון הבניין ניתן לראות אותה ואת פאט ג'ו. הביקורות על הקליפ היו חיוביות גם כן. רק בשנת 2017, הועלה הווידאו קליפ לערוץ ה-Vevo של הזמרת, ונכון ל-24 ביולי 2017, הווידאו קליפ צבר למעלה ממיליון צפיות. בשל הפערים הגדולים שנוצרו עם השנים, הווידאו קליפ לא זכה כלל להצלחה.

## מיקומי שיא
במצעדים הסינגל זכה להצלחה נאה, והצליח להיכנס למצעדים רבים. במצעד הבילבורד הוט 100 הצליח הסינגל בשיאו להגיע למקום ה-64.

## היסטוריית יציאות לאור

## קישורים חיצוניים

## הערות שוליים

קטגוריה:שירי ג'ניפר לופז
קטגוריה:שירי פאט ג'ו
קטגוריה:דואטים
קטגוריה:שירים באנגלית
קטגוריה:שירים שנכתבו על ידי קורי רוני
קטגוריה:וידאו קליפים שבוימו על ידי דיאן מרטל
קטגוריה:בלדות משנות ה-2000
קטגוריה:בלדות פופ
קטגוריה:בלדות R&B עכשוויות
קטגוריה:שירי רגאטון
קטגוריה:סינגלים בהוצאת אפיק רקורדס
ג'ייסון ריצ'רדסון (אתלט)

**ג'ייסון ריצ'רדסון** (באנגלית: **Jason Richardson**; נולד ב-4 באפריל 1986) הוא אתלט מארצות הברית, הוא אלוף העולם (טגו 2011) וסגן האלוף האולימפי (לונדון 2012) בריצת 110 מטר משוכות.

## ביוגרפיה
ריצ'רדסון גדל בסידר היל שבטקסס. הוא החל להתאמן באתלטיקה בגיל 12. הוא למד באוניברסיטת דרום קרוליינה. לאחר מכן התאמן בהדרכתו של ג'ון סמית', מאמנם של האצנים אלופי העולם מוריס גרין, אטו בולדון (טרינידד וטובגו) וכרמליטה ג'טר.

### אלוף עולם לנוער
באליפות העולם באתלטיקה לנוער שנערכה בשרברוק, קוויבק, קנדה בשנת 2003 זכה ריצ'רדסון בשתי מדליות זהב בריצת 110 מטר משוכות (91.4 ס"מ) בתוצאה של 13.29 שניות ובריצת 400 מטר משוכות (84.0 ס"מ) בתוצאה של 49.91 שניות ובכך היה לאתלט הראשון והיחידי בהיסטוריה שזכה בשתי ריצות אלו באליפויות עולם באתלטיקה.

באליפות המכללות (NCAA) שנערכה בטאלאהאסי, פלורידה ב-31 במאי 2008 זכה ריצ'רדסון במדליית זהב בריצת 110 מטר משוכות בתוצאה של 13.21 שניות.

### אלוף עולם
באליפות העולם באתלטיקה שנערכה בטגו, קוריאה הדרומית בשנת 2011 זכה ריצ'רדסון במדליית הזהב בריצת 110 מטר משוכות בתוצאה של 13.16 שניות, לאחר שהמנצח דאירון רובלס (13.14 שניות) נפסל בעקבות תלונה של המשלחת הסינית, שנמצאה מוצדקת באמצעות מצלמות הטלוויזיה, שטענה שהוא פגע בזרועו של ליו שיאנג מסין שמעד בשלב שהיה בעמדת הובלה לאחר המשוכה האחרונה. שיאנג זכה במדליית הכסף (13.27 שניות) ובמדליית ארד זכה אנדי טרנר מבריטניה (13.44 שניות). שבועיים לאחר מכן, בתחרות שנערכה בזגרב, קרואטיה הוא קבע שיא אישי חדש של 13.04 שניות.

### מדליית כסף אולימפית
במבחנים האמריקאים לאולימפיאדת לונדון (2012) שנערכו ביוג'ין, אורגון ב-30 ביוני 2012 סיים ריצ'רדסון שני בריצת 110 מטר משוכות בשיא אישי חדש של 12.98 שניות, אחרי ארייס מריט (12.93 שניות). במשחקים עצמם הוא זכה במדליית כסף בתוצאה של 13.04 שניות, שוב אחרי מריט שקבע שיא אישי חדש של 12.92 שניות ולפני האנסל פרצ'מנט מג'מייקה (13.12 שניות).

## שיאים אישיים
**אצטדיון פתוח**
* ריצת 110 מטר משוכות: 12.98 שניות (2012)
* ריצת 400 מטר משוכות: 49.79 שניות (2004)

**אולם**
* ריצת 55 מטר משוכות: 7.18 שניות (2007)
* ריצת 60 מטר משוכות: 7.53 שניות (2008)

## קישורים חיצוניים

קטגוריה:אמריקאים ילידי טקסס
קטגוריה:בוגרי אוניברסיטת קרוליינה הדרומית
קטגוריה:אתלטים אולימפיים אמריקאים
קטגוריה:אצנים אמריקאים
קטגוריה:אלופי עולם באתלטיקה
קטגוריה:אתלטים באולימפיאדת לונדון (2012)
קטגוריה:זוכי מדליית כסף אולימפית אמריקאים: אתלטיקה
קטגוריה:טקסס: אתלטים
קטגוריה:אמריקאים שנולדו ב-1986
האקדמיה האמריקאית לאמנויות הדרמה

**האקדמיה האמריקאית לאמנויות הדרמה** (באנגלית: **The American Academy of Dramatic Arts**;  (**AADA**)) הוא מוסד המעניק תוכנית לימודים בת שנתיים הממוקם במנהטן, ניו יורק, שדרת מדיסון, בבניין היסטורי אותו תכנן האדריכל הנודע סטנפורד וייט, כמועדון קולוני המקורי, והשני ממוקם בהוליווד, קליפורניה, בשדרת 1336 North La Brea, בבניין חדש באתר בן שכנו קודם לכן אולפניו של צ'ארלי צ'פלין.

בית הספר למשחק הוותיק ביותר בעולם דובר האנגלית, האקדמיה בניו יורק נוסדה ב-1884 על-מנת להכשיר שחקני תיאטרון. ב-1974, פתחה האקדמיה קמפוס נוסף בפסדינה, קליפורניה, שהיה לבית הספר המקצועי להדרכת שחקנים היחידי שפועל בשני מרכזי התיאטרון החשובים של אמריקה. הקמפוס בלוס אנג'לס עבר מפסדינה להוליווד ב-2001.

## בוגרים ידועים
* וולטר אייבל
* ארמנד אסנטה
* האנק עזריה
* לורן באקול
* ג'ים באקוס
* איון ביילי
* ברנדה באק
* אן בנקרופט
* דיאנה בארימור
* גיל בלוז
* רובי בנסון
* לורה ברניגן
* אדריאן ברודי
* ג'ון קאסוואטס
* קים קטרל
* אנריקו קולנטוני
* ג'ניפר קולידג'
* אמנדה קרו
* יום קרונין
* רוברט קאמינגס
* מארק דניאלס
* בראד דייוויס
* ג'רמי דייוויס
* רות דייכס
* מלאני מיירון

## קישורים חיצוניים

* 

קטגוריה:ניו יורק: אוניברסיטאות ומכללות
קטגוריה:תיאטרון אמריקאי
קטגוריה:מנהטן: מבנים
קטגוריה:לוס אנג'לס: חינוך
קטגוריה:ארצות הברית: בתי ספר למשחק
קטגוריה:האקדמיה האמריקאית לאמנויות הדרמה
מבצע משקל סגולי

"**מבצע משקל סגולי**", המכונה גם "**ליל ה[[רקטת פג'ר|פג'רים]]**", היה מבצע צבאי שבוצע על ידי חיל האוויר הישראלי בראשית מלחמת לבנון השנייה. במהלכו הושמד חלק גדול ממערך רקטות הפג'ר במתקפה אווירית שנמשכה 34 דקות. היא התאפשרה הודות למודיעין איכותי ומדויק בדבר פריסת רקטות הפג'ר במבנים (שחלקם מבני מגורים) בדרום לבנון.

## רקע למבצע
מלחמת לבנון השנייה נפתחה בחטיפת 2 חיילי צה"ל, אהוד גולדווסר ואלדד רגב על ידי חזבאללה והפגזת יישובי הגליל המערבי על ידיו. בעקבות זאת התכנס בקריה פורום, שכלל את שר הביטחון, עמיר פרץ, הרמטכ"ל, דני חלוץ, ראש אמ"ץ, גדי איזנקוט, ראש אמ"ן, עמוס ידלין, מפקד חיל האוויר, אליעזר שקדי, ובכירים נוספים בצמרת הביטחונית של מדינת ישראל, ודן מהן אפשרויות הפעולה והתגובה הצבאית של מדינת ישראל בכלל וצה"ל בפרט. בין היתר נידונה בפורום זה המלצת הרמטכ"ל לבצע תקיפת תשתיות נרחבת בלבנון, כדי לחייב את ממשלת לבנון לפעול. אחת מתוכניות המגירה שהועלו בדיון הייתה תוכנית המבצע "משקל סגולי", אשר כללה תקיפה אווירית קצרה ומדויקת, שמטרתה השמדת המערך הרקטי ארטילרי לטווח ארוך, שהוחבאו ברובם בתוך בתיהם של פעילי חזבאללה בלבנון. ההכנות המודיעיניות והמבצעיות למבצע נמשכו כשש שנים, מאז נסיגת צה"ל מלבנון. מומחי חקר ביצועים בחיל האוויר העריכו כי המבצע יגבה את חייהם של כמאתיים אזרחים לבנונים ו-700 פצועים. לבסוף לאחר דיון ארוך החליט שר הביטחון, פרץ, כי ימליץ לממשלת ישראל להגיב על החטיפה באמצעות ביצוע "משקל סגולי". בתשובה להזהרת בכירים במטה הכללי כי במבצע עלולים להיפגע אזרחים לבנונים ענה פרץ כי "מי שישן עם רקטה בבית, צריך לדעת שהוא עלול להיפגע". הרמטכ"ל חלוץ הביא את המבצע לאישור הממשלה והיא, בראשות ראש הממשלה, אהוד אולמרט, אישרה אותו.

## מהלך המבצע
רמ"ח מבצעים בחיל האוויר, אל"ם עמיקם נורקין, הופקד על הכנות חיל האוויר למבצע, אשר כלל שימוש במספר רב של כלי טיס. בין היתר השתתפו במבצע מספר טייסות של מטוסי F-15 וF-16, ובהם טייסת העמק. בליל 13 ביולי החל המבצע. הוא נמשך 34 דקות, במהלכן השמיד חיל האוויר 44 משגרי רקטות מסוג פאג'ר 3 ופאג'ר 5 וכן מספר רקטות זלזאל מתוצרת איראן. במהלך המבצע נהרגו כעשרים בני אדם.

## תוצאות המבצע
המבצע נחשב למוצלח, בשל העובדה כי הושגה פגיעה קשה ביכולתו של ארגון חזבאללה לפגוע בעורף הישראלי, זאת באמצעות חימוש מדויק ומודיעין איכותי אשר אפשר גם להקטין משמעותית את מספר הפגיעות בנפש. המבצע הצטייר בתקשורת כפעולה כירורגית מדויקת. חזבאללה הופתע מן המבצע, משום שלא העריך כי לצה"ל תמונת מודיעין כה רחבה ומפורטת על המערך הרקטי לטווח ארוך ובינוני שבנה מאז הנסיגה של צה"ל בשנת 2000. בישראל נתפס המבצע כמוצלח, אולם לימים נמתחה ביקורת כי ההישג שכנע את בכירי צה"ל להמליץ על המשך הלחימה ולא לנצלו כדי לקצר את משך הלחימה ולהביא לסיום המלחמה.

## לקריאה נוספת
* 
* 

## קישורים חיצוניים
* 
* 
* 
* 
* עמיר רפפורט, "כבר נתנו הנחיה לתקוף את תשתית החשמל של לבנון", "ישראל דיפנס",  10 ביולי 2011
* עמיר רפפורט, חותמת גומי, "ישראל דיפנס",  11 ביולי 2011
* 
* 
* 

## הערות שוליים

משקל סגולי
משקל סגולי
משקל סגולי
טשביניה

**טשביניה** (ביידיש: טשבין, טשעבין) היא עיירה בנפת כשאנוב, מחוז קרקוב, פולין.

## תולדות העיר
בשנת 1847 חוברה טשביניה לקו מסילת-הברזל וינה-קרקוב והפכה לחלק מגליציה. הייתה זו ראשית התפתחותה של טשביניה. במרוצת השנים הוקמו בסביבת טשביניה בית-יציקה לעופרת, מכרות-פחם, בית-חרושת למלט, בית-זיקוק לנפט ועוד.

## היהודים בטשביניה
שמאל|ממוזער|250px|בית הכנסת של הסוחרים
שמאל|ממוזער|250px|בית הקברות היהודי
ראשוני היהודים התיישבו בטשביניה בסוף המאה ה-17. בסוף המאה ה-18 ישבו במקום כתריסר משפחות יהודיות. בסוף המאה ה-19, עם פיתוח המכרות והתעשייה בסביבה, גדל היישוב היהודי. פרנסתם של יהודי טשביניה התבססה על המסחר הזעיר ועל המלאכה, ובמקצת על אספקה לתעשיות שבסביבה. 

ב-1912 התארגן בטשביניה חוג ציוני. במועדון הציוני בעיירה הייתה ספרייה יהודית גדולה, שיעורי-ערב לעברית ויהדות וכן חוג חובבי תיאטרון. בטשביניה פעלו תנועות נוער ציוניות רבות, בהן "השומר הצעיר", "החלוץ", בית"ר ועוד.

בשנת 1923 מונה הרב דב בריש וידנפלד לרב העיר. הוא הקים בעיר ישיבה בשם "כוכב מיעקב" (על שם אביו). עם פלישת הנאצים לפולין ב-1939 הוא נמלט מפולין ללבוב שהייתה אז בשליטת ברית המועצות. הרב וידנפלד נודע מאז בכינוי "הרב מטשבעין".

ערב מלחמת העולם השנייה חיו בטשביניה כ-1,500 יהודים. בטשביניה היו בתי כנסת, חברת ביקור חולים, חברה קדישא, חברת תומכי עניים ומוסדות צדקה וסיוע נוספים. בתמיכת ה"ג'וינט" האמריקני שופץ בית-המרחץ והוקמה מרפאה.

### בתקופת השואה
ב-1941 נצטוו היהודים להתרכז בגטו. תחילה היה זה גטו פתוח אך בהדרגה צומצמה היציאה ממנו. ב-29 במאי 1942 (י"ג בסיוון תש"ב) החל גירוש יהודי טשביניה. הגטו הוקף על ידי יחידות אס אס ומשטרה גרמנית ונעשתה במקום סלקציה. הצעירים והבריאים נשלחו לעבודה במפעלים ובמחנות עבודה. הנותרים נשלחו לאושוויץ ונרצחו.

### אחרי המלחמה
מיהודי טשביניה נותרו אחרי המלחמה כ-270 נפש. רובם עלו לישראל. ניצולים מטשביניה שהגיעו לישראל הביאו רגבים מאדמת בית הקברות היהודי בטשביניה ואפר עצמות הנרצחים ממשרפות אושוויץ-בירקנאו, כדי להטמינם באדמת הארץ. ועד יוצאי טשביניה בישראל, שפעל עוד לפני המלחמה, עסק בעזרה כלכלית ליוצאי העיר שעלו לישראל, וכן בהנצחת הקהילה וזכרם של הקרבנות.

## קישורים חיצוניים

* 
* תערוכה מקוונת על קהילת טשביניה באתר יד ושם
* 
* טשביניה באתר מרכז מורשת יהדות פולין
* 
* 

קטגוריה:פולין קטן (פרובינציה): יישובים
קטגוריה:קהילות יהודיות בפולין
קטגוריה:גטאות בפולין
בית ספר לשטויות

**בית ספר לשטויות** היא סדרת טלוויזיה קומית ששודרה בערוץ הילדים בין השנים 2007–2008. לסדרה שתי עונות בכיכובם של אביעד בנטוב, אודי גוטשלק, עמית בחובר ועידית הרשקוביץ שמלמדים את הצופים איך לעשות שטויות.

## ממערכוניה ומפינותיה של התוכנית
***לו הייתי** - אודי ואביעד מגישים פינה בה איך זה להרגיש כמו מאכל, חפץ וכדומה. בסיום הפינה אחד מהשניים שואל את השני איך זה להרגיש כמו החפץ ועוד לפני שהוא עונה הם קוטעים את השידור. בעונה השנייה הם עשו את הפינה על ילדים שבקשו להיות חפץ מסוים.
***מן המכבש** - מערכון בו אחד מהמנחים לוקח חפץ ואחד שנוהג על מכבש שנקרא אברהם מועך את החפץ עם המכבש. במשך המערכון נמצאת בצד אישה מבוגרת צועקת "זה לא יפה, שקט". המערכון שודר בעונה הראשונה.
***אסון טבע** - מערכון בו אחד מהמנחים עושים קטע על זירה כמו: חתונה, איש בנק שנותן למישהו כסף וכדומה מסתיים באסון טבע, צונאמי, רעידת אדמה או הוריקן. המערכון שודר בעונה הראשונה.
***שקט בספרייה** - מערכון בו המנחים יושבים בשולחן בתוך ספרייה, ומשחקים משחק קלפים בן 4 קלפים, ולמי שיוצא איקס או את הסמל של הסדרה אז עושים תעלול על המנחה שיצא שבדרך כלל מרעיש והספרנית צועקת. רעיון דומה הוצג גם בתוכנית המצליחה מבית MTV - אגרוף הזן. המערכון שודר בשתי העונות.
***שלוש דרכים ל...** - מערכון בו לומדים שלוש דרכים למישהו שיש בעיה כגון: איך להתלבש או איך לצאת עם בנות שמוצגים בצורה הומוריסטית. המערכון שודר בשתי העונות.
***מי יעוף?** - אביעד ועמית כל הזמן מודדים בעזרת בלונים מה יותר כבד? כגון: לחם קל או לחם לבן? כל מיני שאלות מוזרות. המערכון שודר בעונה הראשונה.
***המראיין האהבל** - עמית מארח כל מיני אנשים בעלי מקצוע ושואל אותם שאלות טיפשיות. המערכון שודר בעונה הראשונה. בהמשך הפינה המשיכה, בצורה מעט שונה, בפינה בתוכנית הרשת שהגישה מירב פלדמן באתר ערוץ הילדים, שבה הוא מראיין ידוענים.
***כמה פעמים** - עמית מנסה לדבר עם מישהו בטלפון ושיצא לו כל פעם מילים או אותיות כגון: כמה פעמים האיש שידבר איתו יגיד את האות שין. המערכון שודר בשתי העונות.
***עידן הקרח** - מערכון בו כל פעם איש מצוות התוכנית מתחפש למשהו סטנדרטי כגון: ליצן, ערפד וכו', ואיש אחר מצוות התוכנית מתחפש לאסקימואי ולוקח אחד מהאביזרים של התחפושת ושם אותם בכד של מינוס 40 מעלות והאביזר נשבר מרוב הקור ומי שהתחפש תמיד צועק על האסקימואי. המערכון שודר בעונה השנייה.
***שיעור טבע** - אודי, אביעד ועמית נכנסים לתוך חדר וכל מיני חיות מנסים לאכול כמה שיותר אוכל על כדים שעל ראשיהם של השלושה, והחיה שתאכל הכי הרבה כנראה אוהבת אותו. המערכון שודר בעונה השנייה.
***ביצעתי שטות** - צוות התוכנית נכנס לתוך קניון ומנסים שכמה יותר אנשים יעשו שטות. המערכון שודר בעונה השנייה.
***מתיחות טלפון** - עידית ועמית עובדים על אנשים בטלפון. פרודיה על סרטי המתיחות של יהודה ברקן. המערכון שודר בעונה השנייה.

## קישורים חיצוניים
* 

## הערות שוליים

קטגוריה:ערוץ הילדים: תוכניות וסדרות
קטגוריה:סדרות טלוויזיה ישראליות שעלו לשידור בשנת 2007
דב הלר (חזן)

**דב (דובל'ה) הלר** (נולד בשנת תשל"ו, 1975) הוא חזן ישראלי.

## ביוגרפיה
נולד בשכונת מאה שערים בירושלים, למשפחה המשתייכת לחסידות קרלין-סטולין. נינו של המקובל הרב משה יאיר וינשטוק.

היה בעלים של חברת מחשבים פי סי פלוס.

הלר גדל בבית מוזיקלי בו ספג חזנות ומוזיקה יהודית. הלר הוא בעל קול באריטון לירי דרמטי. הוא מבצע קטעי חזנות, וכן שירים ביידיש ושירים ישראליים וחסידיים. הוא שימש שלוש שנים כחזן במונטריאול, קנדה, בקהילת "שומרים לבוקר". כמו כן הופיע בבתי כנסת רבים בישראל ובעולם, בהם בית הכנסת הגדול בירושלים, בית הכנסת הגדול בנתניה, בית הכנסת בשטוטגרט שבגרמניה, בית הכנסת דה שול במיאמי שבפלורידה, בית הכנסת בית אל בברוקלין-ניו יורק, באוקראינה ועוד. הוא הופיע בקונצרטים עם חזנים יצחק מאיר הלפגוט, בן ציון מילר ויעקב מוצן.

הלר יוצג בעבר על ידי FDD פרודקשיין וכיום הוא עובד בצורה פרטית.

נשוי ואב לשמונה ילדים. אחיו הוא הצייר מוטי הלר.

## קישורים חיצוניים

* 
* 

## הערות שוליים

קטגוריה:משפחת וינשטוק
קטגוריה:חזנים ישראלים
קטגוריה:חרדים ישראלים
קטגוריה:אמני FDD
קטגוריה:מאה שערים: אישים
קטגוריה:ישראלים שנולדו ב-1975
פלקו סומבטהי

ממוזער|מראה חיצוני של ההיכל הביתי
**פלקו סומבטהי** (בהונגרית: **Falco-SZOVA KC Szombathely**) היא קבוצת כדורסל הונגרית מהעיר סומבטהי, המתמודדת בליגת העל ההונגרית וביורופקאפ.

## היסטוריה
הקבוצה נוסדה בשנת 1949. בסיום עונת 1991/92 העפילה הקבוצה לליגה הבכירה. 
הקבוצה זכתה באליפות בעונת 2007/08. בעונת 2011/12, סיימה במקום הראשון בטבלה והגיעה לגמר הפלייאוף על האליפות והפסידה לקבוצת סולנוקי אולאי. 

### במסגרת אירופאית
בעונת 1997/98 החלה הקבוצה להשתתף במסגרת אירופאית בשלב הבתים של גביע קוראץ'. בעונה שלאחר מכן, הגיעה לשלב הבתים פעם נוספת.

מאז שנת 2006, הקבוצה מארחת בהיכל הספורט החדש, **ארנה סבאריה** המכיל 4,000 מקומות ישיבה. 

## תארים והישגים
***[[ליגת העל ההונגרית בכדורסל|הליגה ההונגרית]]**:
**אליפות (4): 2008, 2019, 2021, 2022
**מקום שני: 1999, 2012, 2017, 2018
***[[הגביע ההונגרי בכדורסל|הגביע ההונגרי]]**:
**זכייה (1): 2021
**גמר: 1998, 2008, 2009, 2010, 2018, 2019

## קישורים חיצוניים
* 

קטגוריה:קבוצות כדורסל הונגריות
אריק יזראלביץ'

**אריק יזראלביץ**' (בצרפתית: **Erik Izraelewicz**; 6 בפברואר 1954 – 27 בנובמבר 2012) היה מחבר ועיתונאי יהודי צרפתי ועורך העיתון לה מונד החל משנת 2011 ועד מותו מהתקף לב בנובמבר 2012. קודם לכן שימש כעורכם של העיתונים *Les Échos* ו-*La Tribune*.

## קורות חיים

יזראלביץ' נולד בשטרסבורג למשפחה יהודית ממוצא פולני, ובילה חלק מילדותו בעיר אגנו (Haguenau) שבמזרח צרפת, שם אביו עבד כרופא. בשנת 1976 סיים את לימודיו בבית הספר הגבוה ללימודי תעשייה וניהול בפריז. אחר כך למד שלוש שנים בבית ספר לעיתונאות (Centre de formation des journalistes de Paris) ובסורבון. בשנת 1979 השלים את עבודת הדוקטורט שלו בנושא כלכלה בינלאומית.

הוא החל את העבודה העיתונאית בתור כתב כלכלי בעיתון L′Usine nouvelle. בשנת 1981 החל לכתוב בעבור העיתון L′Expansion. בשנת 1985 היה מהמייסדים של העיתון הכלכלי היומי La Tribune. בשנת 1986 החל לעבוד במדור הכלכלי של הלה מונד ובשנת 1989 היה לעורך הראשי של המדור. בין השנים 1993 ל-1994 היה הכתב הראשי של לה מונד בניו יורק ובשנת 1996 היה לעורך הראשי.

בשנת 2000 עזב את "לה מונד" והיה לעורך של העיתון הכלכלי היומי Les Echos והפך למנהלו בשנת 2007.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:עיתונאים יהודים צרפתים
קטגוריה:עורכי עיתונים יהודים צרפתים
קטגוריה:צרפתים שנולדו ב-1954
קטגוריה:צרפתים שנפטרו ב-2012
AJ-10

ה-**AJ-10** הוא מנוע היפרגולי המשמש בשלבים העליונים של טילים שונים. כגון, דלתא 2 וטיטן 3E. המנוע אמור גם לשמש בחללית אוריון של נאס"א.

## היסטוריה
ה-**AJ-10** שימש בפעם הראשונה באייבל (השלב השני של טיל הונגארד), בגרסת AJ-10-118 המונעת על ידי UDMH וחומצה חנקתית. בשיגור הראשון של טיל הוונגארד (שיגור הלוויין ונגארד TV-3) ב-6 בדצמבר 1957, בעיה בשלב הראשון של הטיל גרמה לרקטה להתפוצץ על כן השיגור. ניסיון נוסף לשיגור ב-5 בפברואר 1958, נכשל גם הוא במהלך הבעירה של השלב הראשון. מנוע ה-AJ-10 הופעל בפעם הראשונה בניסיון השיגור השלישי של טיל הוונגארד, ב-17 במרץ 1958, אשר הביא בהצלחה את הלוויין ונגארד 1 למסלול.

## גרסאות
ל-AJ-10 יש מספר גרסאות. כאן יש את הגרסאות היותר ידועות.

### AJ-10-118K
בשימוש בשלב השני של הטיל דלתא 2.
* **דחף**: 43.4 קילו ניוטון.
* **זמן בעירה**: 444 שניות.
* **משקל**: 98 ק"ג.
* **קוטר**: 1.7 מטר.
* **דלק**: N<sub>2</sub>O<sub>4</sub> ואירוזין 50.
* **[[מתקף סגולי]]**: 321 שניות.

### AJ-10-137
220px|ממוזער|שמאל|מנוע ה-AJ-10-137 בחללית אפולו
המנוע שימש בתא השירות בחללית אפולו.
* **דחף**: 97.5 קילו ניוטון.
* **זמן בעירה**: 585 שניות.
* **דלק**: N<sub>2</sub>O<sub>4</sub> ואירוזין 50.
* **[[מתקף סגולי]]**: 312 שניות.

### AJ-10-190
המנוע שימש במערכת ה-OMS במעבורות החלל האמריקאיות
* **דחף**: 26.7 קילו ניוטון.
* **זמן בעירה**: 1,250 שניות.
* **משקל**: 118 ק"ג.
* **קוטר**: 1.17 מטר.
* **דלק**: N<sub>2</sub>O<sub>4</sub> ו-MMH.
* **[[מתקף סגולי]]**: 316 שניות.

## ראו גם
*דלתא K
*אפולו (חללית)
*אוריון (חללית)

## קישורים חיצוניים

## הערות שוליים

קטגוריה:מנועים רקטיים
RS-27A

**RS-27A** הוא מנוע רקטי שפועל על דלק נוזלי. המנוע פותח על ידי  בשביל לשמש בשלב הראשון של הטיל דלתא 2. RS-27A הוא גרסה משופרת של קודמו ויתרונותיו הם שהנחיר שלו הוארך כדי להגדיל את יחס שטחו, אשר מספק יעילות רבה בגובה רב. לפני פיתוח ה-RS-27A נגזר ממנוע ה-RS-27 המנוע H-1 אשר שימש במשגרים סטורן 1 וסטורן IB.

## ראו גם
*דלתא 2
*דלתא 3
*H-1

## קישורים חיצוניים
* RS-27A (באנגלית)

קטגוריה:מנועים רקטיים
לורד קמויס

300px|ממוזער|'''הקבר של לורד תומאס ואליזבת קמויס.'''
**תומאס דה קמויס** (**Thomas de Camoys, 1st Baron Camoys** נפטר ב-28 במרץ 1419 או 1421) היה אביר במסדר הבירית, אציל אנגלי ומפקד צבאי.

בנו של סר ג'והן דה קמויס ואליזבת לטימר. ב-1383 זומן לבית הלורדים כ**לורד קמויס**, תואר שחודש בשנית לאחר שב-1372 הלך לעולמו דודנו תומאס דה קמויס ללא יורשים זכרים.
הוא לחם במלחמת מאה השנים ופיקד על האגף השמאלי של הצבא האנגלי בקרב אז'נקור ב-1415. את תואר מסדר הבירית קיבל באותה השנה.
לתומאס דה קמויס היו שלושה צאצאים משני נישואיו.
הוא ירש מדודו את התואר בעל אחוזה של Broadwater (הכוללת את העיר וורת'ינג של ימינו). אשתו הראשונה הביאה איתה כנדוניה אחוזה קטנה באוקספורדשייר ובית אחוזה מבוצר זה ידוע עדיין בתור "חצר קמויס" (Camoys Court).
קמויס נפטר במרץ 1419 או 1421 והוריש את תאריו לנכדו. הוא נקבר בכנסיית סנט ג'רג' בטרוטון.

## קישורים חיצוניים

קטגוריה:מסדר הבירית: אבירים וגבירות
קטגוריה:מלחמת מאה השנים: אישים
קטגוריה:ברונים בריטים
קטגוריה:אנשי צבא בריטים
כתב יחוס

**כתב יחוס** הוא רשימה שמית המועברת מאב לבנו בכדי לזהות מאיזה עם או שבט הוא הגיע. בעם היהודי היה נהוג להעביר כתב יחוס כדי לזהות באיזה שבט ומשפחה האדם נולד וגדל, כדי שתעבור הנחלה בארץ לפי שבטים. כתב היחוס נועד גם למנוע מצב בו כהן מתחתן עם פסולה לכהונה.

האחרונים שנשאו איתם כתב יחוס היו התימנים בתקופת הרמב"ם, אלא שהרמב"ם (שהתימנים נוהגים על פיו) הורה להם להשמיד את כתב היחוס שלהם כדי לא ליצור אפליה.
## קישורים חיצוניים

קטגוריה:מעמדות ויוחסין ביהדות
קופס

**קואופיון פאלוסאורה** (פינית: Kuopion Palloseura; או **קופס**) הוא מועדון כדורגל פיני, הממוקם בעיר השמינית בגודלה בפינלנד, קואופיו. קופס משחקת בליגת העל הפינית ברציפות משנת 2008. אצטדיונה הביתי של הקבוצה נקרא "סאבון סנומאט ארנה". עד יוני 2005, הקבוצה שיחקה במגרש ברובע ויינלניימי, חצי אי מוקף באגם קאלאבסי.

המועדון נוסד בשנת 1923, ומאז ועד היום זכה בשמונה תוארי אליפות לאומיים וארבע פעמים בגביע הפיני. קופס מחזיקה בשיא הפיני למועדונים לרצף עונות בליגת הפינית הבכירה, משנת 1949 עד 1992. 

## תארים
;ליגת העל הפינית
* **אליפות (8):** 1956, 1958, 1966, 1974, 1976, 2019, 2024, 2025
* סגנות (9): 1950, 1954, 1964, 1967, 1969, 1975, 1977, 1979, 2010
;הגביע הפיני
* **זכייה (5):** 1968, 1989, 2021, 2022, 2024
* סגנות (1): 2011, 2012
;גביע הליגה הפינית
* **זכייה (1):** 2006
;הופעות באירופה
* **מוקדמות [[גביע אירופה לאלופות]]**:
** סיבוב ראשון (3): , , 
* **מוקדמות [[הליגה האירופית]]**:
** סיבוב שלישי (1): 2012/2013
** סיבוב שני (1): 2011/2012
* **[[גביע אופ"א]]**:
** סיבוב שני (1): 1978/1979,
** סיבוב ראשון (4): 1976/1977, 1979/1980, 1980/1981, 1982/1983
* **[[גביע אירופה למחזיקות גביע]]**:
** סיבוב ראשון (2): 1969/1970, 1990/1991

## קישורים חיצוניים

* 

קטגוריה:קבוצות כדורגל פיניות
קטגוריה:קבוצות כדורגל שהוקמו ב-1923
אל-כיסווה

**אל-כיסווה** (בערבית: **الكسوة**; בתעתיק מדויק: **אלכסוה**) היא עיר במחוז ריף דמשק בסוריה, השוכנת כ-13 קילומטרים מדרום לדמשק. בשל מיקומה האסטרטגי הייתה אל-כיסווה זירה לכמה קרבות חשובים במהלך ההיסטוריה, ובין היתר קרב מרג' א-ספאר  ב-1303, שבו עצרו הממלוכים את פלישת המונגולים, וקרב קשה בין אנשי צרפת החופשית וצרפת של וישי במסגרת המערכה בסוריה ובלבנון במלחמת העולם השנייה.

במהלך 2017 נטען כי הוקם בעיר מתקן צבאי איראני שהותקף על ידי ישראל מספר פעמים.

## קישורים חיצוניים

## הערות שוליים

קטגוריה:סוריה: ערים
אקארט ויציקמן

**אקארט ויציקמן** (בגרמנית: **Eckart Witzigmann**) (נולד ב-4 ביולי 1941) הוא שף אוסטרי.

## ביוגרפיה
ויציקמן התלמד במלון שטראובינגר בבאד גאסטיין (1960-1957) ואחר-כך עבד במשרות שונות במסעדות יוקרה בעולם, בין השאר היה תלמידו של פול בוקיז מליון, צרפת.

הוא החל לעבוד בגרמניה ב-1971 במסעדת "טנטריס" במינכן, אותה עיצב הארכיטקט השווייצרי הנודע Justus Dahinden.

ב-19 בנובמבר 1979 הוא נהפך להיות השף דובר גרמנית הראשון (והשלישי, מחוץ לצרפת) שזכה בניקוד המקסימלי של שלושה כוכבים במדריך מישלן האדום על מסעדתו אוברג'ין (Aubergine), אותה פתח שנה קודם לכן.

ב-1993, בעקבות שערוריית הקוקאין, הוא איבד את הרישיון להפעיל את "אוברג'ין", אולם שנה לאחר מכן הוענק לו התואר "שף המאה" מידי מדריך גו מיו. רק שלושה שפים אחרים זכו בתואר זה: פול בוקיז, ז'ואל רובישון ופרדי ז'ירארדה.

בשנת 2019 החל לשפוט בתוכנית המציאות "Top Chef" בגרסתה הגרמנית המשודרת בערוץ Sat.1.

מאז אותה עת ויציקמן פרסם ספרי בישול רבים.

## קישורים חיצוניים

## הערות שוליים

קטגוריה:שפים אוסטרים
קטגוריה:אוסטרים שנולדו ב-1941
ליאור שלו

**ליאור שלו** (נולד ב-1959) הוא קצין צה"ל במילואים בדרגת תת-אלוף, שכיהן כמפקד גדוד 50 בחטיבת הנח"ל, החטיבה הדרומית באוגדת עזה וחטיבת גבעתי.

## ביוגרפיה
שלו נולד וגדל בקריית ביאליק. בצעירותו שיחק בקבוצת הכדורגל מכבי חיפה. התגייס לצה"ל בשנת 1977 והחל קורס טיס, אך נשר ממנו לאחר שנה, התנדב לצנחנים, ושובץ בגדוד הנח"ל המוצנח. עבר מסלול הכשרה כלוחם, קורס מ"כים חי"ר וקורס קציני חי"ר. עם סיום קורס הקצינים שב לצנחנים כמפקד מחלקה בגדוד. במלחמת לבנון הראשונה שימש כמפקד פלוגה ב' בגדוד. בהמשך שימש כסמג"ד ובשנת 1990 מונה למפקד גדוד 50 שעבר אז מחטיבת הצנחנים לחטיבת הנח"ל. לאחר מכן מונה למפקד גדוד בביסלמ"ח. באוגוסט 1992 נהרג חניך בקורס, , לאחר שנפל לבאר במהלך אימון ניווטים בנגב. שלו הורשע בבית דין צבאי בגרימת מוות ברשלנות, נידון לשלושה חודשי מאסר על תנאי ולעיכוב דרגה בן שנתיים.

לאחר מכן שימש כקצין אג"ם של פיקוד הצפון. בשנים 1996–1998 שימש כמפקד החטיבה הדרומית באוגדת עזה. בתפקידו הבא שימש סגן מפקד אוגדת עזה בשנים 1998–1999. 

ב-1999 מונה למפקד חטיבת גבעתי, עליה פיקד בלחימה בדרום לבנון והנסיגה ממנה בשנת 2000. במקביל שימש מפקד החטיבה המרכזית באוגדת עזה במשך תשעה חודשים בקירוב, לאחר מכן פיקד על החטיבה במבצעים מורכבים נגד תשתיות הטרור הפלסטיני ברצועת עזה במהלך האינתיפאדה השנייה. באוגוסט 2001 הוחלף על ידי עימאד פארס.

שלו נשוי ואב לשלושה ילדים. מתגורר ביישוב יובלים.

## קישורים חיצוניים
* .
* .
* יואב לימור, גבעתי שלי, מעריב,  24 באוגוסט 2001, כפי שהועלה באתר פרש.
* עדי לרנר, ניצן קינר וברק גולדנברג, חלום בן 30, ביטאון ביבשה, גיליון 25, ספטמבר 2013.
* עמוס הראל, איך ייראה החי"ר לאחר היציאה מלבנון, הארץ,  10 באוקטובר 1999, כפי שהועלה באתר פרש.

## הערות שוליים

קטגוריה:מפקדי גדוד 50
קטגוריה:מפקדי החטיבה הדרומית באוגדת עזה
קטגוריה:מפקדי חטיבת גבעתי
קטגוריה:תתי-אלופים בצה"ל
קטגוריה:יובלים: אישים
קטגוריה:מפקדי פלוגות במלחמת לבנון הראשונה
קטגוריה:חיילי חיל הרגלים במלחמת לבנון הראשונה
קטגוריה:סגני מפקד אוגדת עזה
קטגוריה:ישראלים שנולדו ב-1959
טובי טיילר בקרקס

**טובי טיילר בקרקס** (באנגלית: **Toby Tyler or 10 Weeks with a Circus**) הוא סרט קולנוע אמריקאי בבימויו של צ'ארלס ברטון שיצא לאור בשנת 1960, הסרט מבוסס על ספרו של ג'יימס אוטיס.

## תקציר העלילה
הסרט מספר את סיפורו של טובי טיילר (קווין קורקורן), נער יתום בן 11, המתגורר בעיירה אצל דודו העני, טובי מרגיש שאיו הוא רצוי בבית, הוא הולך לצפות בהופעות הקרקס שהגיע אל עיירתם ושם הוא מוצא עבודה כמוכר בוטנים, פופקורן ותפוחים, הוא מצטרף אל הקרקס במסעה ברחבי ארצות הברית ושם מגלה טובי את העולם של אקרובטיקה והפעלולים השונים בקרקס, הוא מתיידד עם בן (הנרי קלווין), האחראי על הקוף-ליצן המאולף מר סטאבס, באחד האימונים על רכיבת סוסים לקראת אחת הופעות נפצע אחד הנערים המופיעים בקרקס, טובי מחליף אותו ובעזרתו של בן וחברים נוספים ובעזרת ידידו הקוף מר סטאבס הופך טובי במהירות לכוכב רכיבה ומלהיב את הקהל בהופעותיו.

בשנת 1964 שודרה בטלוויזיה בארצות הברית כהצגה בשני פרקים.

## קישורים חיצוניים
* 

קטגוריה:סרטי 1960
קטגוריה:סרטי קרקס
קטגוריה:סרטים אמריקאיים מבוססי ספרים
קטגוריה:סרטי וולט דיסני
When the Tigers Broke Free

**When the Tigers Broke Free** הוא סינגל מאת פינק פלויד שיצא ב-1982, בסרט של הלהקה החומה. השיר מתאר את מות אביו של רוג'ר ווטרס בקרב אנציו. השורה הראשונה של השיר נמצאת בסרט. כל המילים מזכירות בכמה אירועים שהתרחשו, כשהתקיפו את קומפאני Z בגדוד הרובאים השמיני של הצבא הבריטי. השיר מסתיים בשורה: "וכך הם לקחו את אבי ממני". השיר יצא לאור כסינגל ב-1982 ומשכו 3 דקות ו-17 שניות. השיר יצא לאור מחדש באלבום The Final Cut.

## קישורים חיצוניים

## הערות שוליים

קטגוריה:שירי פינק פלויד
קטגוריה:שירים באנגלית
קטגוריה:שירי הנצחה
קטגוריה:שירי מחאה
קטגוריה:שירים נגד מלחמה
קטגוריה:בלדות משנות ה-1980
קטגוריה:שירי רוק מתקדם
קבוצת אוניברסיטת פריז (כדורסל)

**קבוצת אוניברסיטת פריז** (בצרפתית: **Paris Université Club**) היא קבוצת כדורסל מהעיר פריז. זוהי קבוצת הכדורסל של קבוצת הספורט אוניברסיטת פריז (**Paris Université Club**; ר"ת **PUC**). קבוצה זו הייתה קבוצת פאר בכדורסל הצרפתי עד שבצרפת החל הכדורסל המקצועי. בכדורסל המקצועי אין לקבוצת ספורט של אוניברסיטה יכולת להתמודד ברמות הגבוהות ביותר. כיום הקבוצה משחקת בליגות האזוריות.

גם קבוצת הנשים נתקלה באותה בעיה ומשנת 2007 היא נמצאת בליגה האזורית הבכירה.

## היסטוריה

## הישגים
* זכייה בשתי אליפויות צרפת: 1947, 1963.
* זכייה ב-4 גביעי צרפת: 1954, 1955, 1962, 1963.

## קישורים חיצוניים
* 

קטגוריה:קבוצות כדורסל צרפתיות
קטגוריה:פריז: מועדוני ספורט
עופר לוי (קצין)

**עופר לוי** (נולד ב-31 במרץ 1972) הוא קצין צה"ל במילואים בדרגת תת-אלוף. שימש כראש מטה פיקוד הדרום, ראש מחלקת תכנון מבצעי באמ"ץ, מפקד חטיבת גבעתי ומפקד החטיבה הצפונית ברצועת עזה.

## ביוגרפיה
לוי התגייס לצה"ל בשנת 1990, ושובץ ביחידת דוכיפת, ששימשה באותה העת כיחידת נ"ט. ביחידה עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב ליחידת דוכיפת ושימש כמפקד מחלקה. לאחר מכן מונה למפקד פלוגה. בשנת 1996 עבר לחטיבת גבעתי ומונה למפקד פלוגה מסייעת בגדוד צבר. לאחר מכן מונה למפקד פלנ"ט גבעתי. בהמשך שימש כסגן מפקד גדוד צבר. לאחר מכן מונה למפקד מחזור האימון המתקדם בבא"ח גבעתי.

בשנת 2004 הועלה לדרגת סא"ל ומונה למפקד גדוד שקד, ושימש בתפקיד עד שנת 2006. הוא פיקד על הגדוד במבצעים מורכבים כנגד תשתיות הטרור הפלסטיני במהלך האינתיפאדה השנייה. ב-16 בנובמבר 2004, החליט הרמטכ"ל, משה יעלון, על הערה פיקודית ללוי, בגין תפקודו באירוע חדירת מחבלים למוצב "מורג" בספטמבר 2004. בהמשך הוביל את הגדוד במהלך הנסיגה מהרצועה במסגרת תוכנית ההתנתקות. בשנת 2006 מונה למפקד בא"ח גבעתי, ושימש בתפקיד עד שנת 2008. לאחר מכן מונה לסגן מפקד חטיבת גבעתי בין השנים 2008–2009, ושירת בתפקיד בין היתר במהלך מבצע עופרת יצוקה.

ב-22 באפריל 2009 הועלה לדרגת אל"ם ומונה למפקד החטיבה הצפונית ברצועת עזה, ושימש בתפקיד עד 18 במאי 2011. ב-15 ביוני 2011 מונה למפקד חטיבת גבעתי, וכיהן בתפקיד זה עד 22 באוגוסט 2013. לאחר מכן היה חניך במכללה לביטחון לאומי במחזור מ"א (2014-2013). לוי לא סיים את הקורס ונרשמה לו הערה פיקודית בשל היענותו לבקשת רח"ט מבצעים אהרון חליוה בפרוץ מבצע צוק איתן להתייצב בתפקידו החדש ולסייע בלחימה. בשנת 2014 מונה לראש מחלקת תכנון מבצעי באמ"ץ, ושימש בתפקיד עד שנת 2016. במאי 2016 הועלה לדרגת תא"ל ומונה לראש מטה פיקוד הדרום, ושימש בתפקיד עד 31 ביולי 2019. בסיום תפקידו פרש מצה"ל.

## חיים אישיים
לוי גרוש ואב לילדים.

מתגורר בתל אביב-יפו.

## קישורים חיצוניים
* 
* 
* 
* 

## הערות שוליים

קטגוריה:מפקדי גדוד שקד
קטגוריה:מפקדי החטיבה הצפונית באוגדת עזה
קטגוריה:מפקדי חטיבת גבעתי
קטגוריה:ראשי מטה פיקוד הדרום
קטגוריה:בוגרי המכללה לביטחון לאומי
קטגוריה:תתי-אלופים בצה"ל
קטגוריה:ישראלים שנולדו ב-1972
טלוויזיה בהפרדה תקנית

[ממוזער|[לוגו SDTV]]
**טלוויזיה בהפרדה תקנית** (באנגלית: **SDTV** – **Standard Definition TeleVision**) היא מערכת טלוויזיה העושה שימוש ברזולוציה סטנדרטית שלא נחשבת שידור בהפרדה גבוהה (HDTV). המונח מתייחס בדרך כלל לשידורי טלוויזיה דיגיטלית כאשר רזולוציית השידור זהה לרזולוציית השידור האנלוגי.

בישראל וברוב אירופה פורמט הטלוויזיה הסטנדרטי הנפוץ לשידור הוא 576i. לעומת זאת, בארצות הברית הפורמט בסיסי אף יותר והוא 480i.
ממוזער|370x370 פיקסלים|למדינות מסוימות בעולם סטנדרט השידור בטלוויזיה הוא 576i (כחול), בעוד שאצל אחרות הוא 480i (ירוק)

## יחסי הגדלים של הפיקסלים

יחס הגודל של כל פיקסל זהה עבור הרזולוציות 720 ו-704, כיוון שהחלק המרכזי של התמונה ברוחב 720 פיקסלים שווה לתמונה של 704 פיקסלים לרוחב.

## ראו גם
* HDTV
* Ultra HDTV
* MPEG-2
* הפרדה גבוהה

קטגוריה:ערכים שבהם תבנית בריטניקה אינה מתאימה
קטגוריה:אלקטרוניקה בידורית
קטגוריה:טלוויזיה: טכנולוגיה
קטגוריה:קולנוע ביתי
קטגוריה:שידור דיגיטלי
גיורא צחור

**גיורא צחור (וייס)** (27 באוקטובר 1941 - 16 ביולי 2012) היה בכיר ב"מוסד" ובעל עיטור העוז. פיקד על היחידה שהבריחה לישראל את מרדכי ואנונו ב-1986.

## ביוגרפיה
צחור נולד בסנט אטיין שבצרפת בשם ג'ורג' וייס. בתקופת הכיבוש הגרמני במלחמת העולם השנייה הוחבא וגדל במנזר. עלה בגפו לישראל, התגייס לצה"ל ושובץ בחיל השריון. עבר הכשרה כלוחם וקורס מפקדי טנקים. בהמשך השלים קורס קצינים והיה מפקד מחלקת טנקים. השתחרר בדרגת סגן לאחר ששימש סגן מפקד פלוגה בגדוד 46. במלחמת ששת הימים גויס לשירות מילואים במסגרת חטיבה 37, ולחם עימה בקרבות בצפון השומרון בעמק דותן ושכם. על חלקו בקרב בו השמידה מחלקתו שבעה טנקי פטון של צבא ירדן זכה בצל"ש שהומר לעיטור העוז. במהלך הקרבות נפצע באורח קשה ונכווה בכל חלקי גופו.

ב-1968 גויס ל"מוסד" וסיים בהצלחה את הקורס המבצעי, זכה בארגון לכינוי "רובר". שירת כלוחם ומפקד ביחידות המבצעיות של הארגון, ולאורך השנים השתתף ופיקד על מבצעים מיוחדים. בסוף שנות ה-70 מונה לסגן מפקד יחידת כידון וב-1984 מונה למפקדה. פיקד על החוליה שהבריחה לישראל את מרדכי ואנונו. ב-1992 פרש משירות קבע ב"מוסד", אך המשיך לשרת במשימות שונות מחוץ לישראל גם לאחר מכן, על שירותו זכה ב-1992 בצל"ש מראש המוסד, שבתאי שביט.

צחור נהרג בתאונת דרכים ביולי 2012 לאחר שנדרס בעת שרכב על אופניו. הוא הובא למנוחות בבית העלמין החדש בחדרה . תמונתו נאסרה לפרסום. על שמו נקרא רחוב בחדרה, העיר בה התגורר, כמו כן, נערכת לזכרו מדי שנה תחרות אופני הרים אשר נמשכת מספר ימים.

## קישורים חיצוניים
* 
* כתבה עליו בעיתון "במחנה", באתר גבורה.
* 
* .
* 

## הערות שוליים

קטגוריה:אנשי המוסד
קטגוריה:מעוטרי עיטור העוז במלחמת ששת הימים
קטגוריה:נכי צה"ל
קטגוריה:הרוגי תאונות דרכים בישראל
קטגוריה:ילדים בשואה: צרפת
קטגוריה:מעוטרי צל"ש ראש המוסד
קטגוריה:ישראלים ילידי צרפת
קטגוריה:חדרה: אישים
קטגוריה:מפקדי מחלקות במלחמת ששת הימים
קטגוריה:חיילי חיל השריון במלחמת ששת הימים
קטגוריה:אישים הקבורים בחדרה
קטגוריה:ישראלים שנולדו ב-1941
קטגוריה:ישראלים שנפטרו ב-2012
גן פרחים

שמאל|ממוזער|250px|שער הכרך הראשון
**גן פרחים** (כותרת המשנה: "בו יבואו פרחים ושושנים, נטעי נעמנים. מגדולי הרבנים, משכילים ומאמינים, חכמים ונבונים") היה מאסף ספרותי והגותי של בני תקופת התחייה, אשר ראה אור בארבעה כרכים בין השנים 1881–1892 בעריכתו של הסופר והעיתונאי יהושע מזח (מייזאח).

## תוכן המאסף ומבנהו
כל כרך נחלק לארבעה חלקים ("ויצא נהר מעדן להשקות את הגן ומשם ייפרד והיה לארבעה (שהם שמונה) ראשים"):
* ביאורי המקרא ומאמרי מדע פופולרי;
* ביקורת וביוגרפיות של אנשי שם;
* שירים ומשלי חכמים;
* סיפורים מחיי היהודים ומכתבים שונים.

עם התורמים למאסף נמנו המשכילים קלמן שולמן, שמואל יוסף פין, הלל נח מגיד שטיינשניידר, משה שמעון אנטוקולסקי, ראובן אשר ברודס (ראובן אבי"ב) ומרדכי רבינוביץ' וכן אב"ד מוסקבה הרב חיים ברלין.

## הכרכים
* כרך א', וילנה: דפוס ר' ליב יהודא ליב המחוקק, תרמ"ב 1881.
* כרך ב', וילנה תר"ן 1890; ורשה: דפוס ד’ טורש, תרנ"א 1890.
* כרך ג', וילנה תרנ"א; ורשה: דפוס מ"י האלטער, תרנ"א 1891.
* כרך ד' (נקרא "פרחים ושושנים"), ברדיצ'ב: דפוס יעקב שעפטיל, תרנ"ב 1892.

קטגוריה:כתבי עת של תנועת ההשכלה
קטגוריה:תקופת התחייה
קטגוריה:האימפריה הרוסית: כתבי עת
ניילון נצמד

[ממוזער|250px|ניילון נצמד ב[קופסה בעלת שפה משוננת]]
[ממוזער|250px|[כריך עטוף בניילון נצמד. הכריך איננו משטח חלק כך שהניילון לא מסוגל להיצמד אליו, אך המגע של הניילון עם עצמו מאפשר את ההצמדה והאיטום]]

**ניילון נצמד** הוא יריעת פלסטיק המשמשת בין היתר לאריזת מזון על ידי עטיפת המזון או חתימת פתח הכלי המכיל אותו, כדי לשמר את הטריות לאורך זמן. הניילון נצמד למשטחים חלקים ללא חומר הדבקה, בזכות קשרי ואן דר ואלס, שהם קשרים אלקטרוסטטיים חלשים שנוצרים בין המולקולות של שני המשטחים הצמודים. ככל שהמשטחים גדולים יותר וחלקים יותר, כך ההצמדה חזקה יותר. עוביו של ניילון נצמד הוא כ-12.5 מיקרון. הוא נמכר לרוב בגלילים, לעיתים בתוך קופסת קרטון בעלת שפה משוננת כדי להקל על חיתוכו.

## חומרים המשמשים לייצור של ניילון נצמד
על אף שמו הניילון הנצמד איננו ניילון אלא פלסטיק. הוא יוּצר מלכתחילה מ-PVC, ועדיין זהו חומר הגלם העיקרי לייצורו. ייצור מחומרים אחרים מושפע מחששות על זליגת חומרים פלסטיים מתוך ה-PVC למזון, ועל היותו של ה-PVC רעיל וקשה למיחזור. חומר חלופי מקובל הוא LDPE (פוליאתילן בצפיפות נמוכה), הנחשב בטוח יותר. יתרונותיו של ה-PVC על ה-LDPE הם יכולת ההימתחות שלו, התורמת למראה מושך של מוצרי מדף הארוזים באמצעותו, והיצמדותו הטובה למגוון משטחים רב יותר. למרות זאת, ישנן מדינות המתחילות לאסור בחוק שימוש ב-PVC בצעצועים ובמגע ישיר עם מזון.

## שימושים של ניילון נצמד
[ממוזער|שימוש בניילון נצמד עבור אריזה של ציוד למשפחות שפונו מ[עוטף עזה|יישובי עוטף עזה, במהלך מלחמת חרבות ברזל]]

מלבד תעשיית המזון ושימוש ביתי לאריזת מזון, ניילון נצמד משמש גם לעיטוף מוצרים אחרים. בישראל הוא משמש לעיתים בענף העברת הדירות לעיטוף רהיטים, כתחליף לפלסטיק בועות.

ניילון נצמד המשמש לתעשייה נקרא גם ניילון סטרץ, בגלל שהוא נמתח על המוצר. יש גליל ניילון סטרץ ידני ויש גליל ניילון סטרץ למכונה. יש פרמטרים שונים העידים על מידת החוזק של הניילון, עובי הניילון הנמדד במיקרונים וכושר המתיחה שלו. בזמן ייצור הניילון משתמשים בחומר הנקרא אוקסיד המעניק לניילון חוזק מתיחה.

## ראו גם
* רדיד אלומיניום

## קישורים חיצוניים

## הערות שוליים

קטגוריה:אריזה
קטגוריה:מוצרים חד-פעמיים
קטגוריה:אחסון מזון
קטגוריה:חומרי אריזה
קטגוריה:פלסטיק
בטי היידלר

**בטי היידלר** (בגרמנית: **Betty Heidler**; נולדה ב-14 באוקטובר 1983) היא אתלטית גרמניה. היא אלופת העולם (אוסאקה 2007), אלופת אירופה (ברצלונה 2010), שיאנית עולם ומדורגת במקום השלישי בעולם בכל הזמנים ביידוי פטיש.

## ביוגרפיה
היידלר נולדה במזרח ברלין.

באליפות העולם באתלטיקה שנערכה בפריז, צרפת בשנת 2003 סיימה היידלר במקום 11 ביידוי פטיש בתוצאה של 65.81 מטר.

באולימפיאדת אתונה (2004) סיימה היידלר במקום רביעי ביידוי פטיש בתוצאה של 72.73 מטר.

באליפות העולם באתלטיקה שנערכה בהלסינקי, פינלנד בשנת 2005 סיימה היידלר במקום 29 ביידוי פטיש בתוצאה של 61.91 מטר.

באליפות אירופה שנערכה בגטבורג, שוודיה בשנת 2006 סיימה היידלר במקום חמישי ביידוי פטיש בתוצאה של 70.89 מטר.

### אלופת עולם
באליפות העולם באתלטיקה שנערכה באוסקה, יפן בשנת 2007 זכתה היידלר במדליית זהב ביידוי פטיש בתוצאה של 74.76 מטרים, שני סנטימטרים בלבד רחוק יותר מייפסי מורנו הקובנית שהסתפקה במדליית הכסף.

במשחקי אולימפיאדת בייג'ינג (2008) סיימה היידלר במקום תשיעי ביידוי פטיש בתוצאה של 70.06 מטר בניסיון השלישי וזאת לאחר שפסלה בשני הניסיונות הראשונים.

במשחקי האוניברסיאדה שנערכו בבלגרד, סרביה בתחילת יולי 2009 זכתה היידלר במדליית זהב ביידוי פטיש בתוצאה של 75.83 מטר, לפני הסלובקית מרטינה הרשנובה (72.85 מטרים) ובת ארצה קתרין קלאס (70.97 מטר). באליפות העולם באתלטיקה שנערכה בברלין, גרמניה באוגוסט אותה שנה היא זכתה במדליית כסף בשיא גרמני חדש של 77.12 מטר, ובאליפות אירופה שנערכה בברצלונה, ספרד בשנת 2010 היא זכתה במדליית זהב בתוצאה של 76.38 מטרים.

### שיאנית עולם
בתחרות שנערכה בהאלה ב-21 במאי 2011 קבעה היידלר ביידוי פטיש שיא עולם חדש של 79.42 מטר, שיפור לשיא העולם בן השנה של אניטה ולודרצ'יק מפולין (78.30 מטר). שיאה זה נשבר ארבע שנים לאחר מכן על ידי אניטה ולודרצ'יק, שיאנית העולם הנוכחית.

באליפות העולם באתלטיקה שנערכה בטגו, קוריאה הדרומית בסוף אוגוסט אותה שנה היא זכתה במדליית כסף פעם שנייה ברציפות בתוצאה של 76.06 מטר, אחרי טטיאנה ליסנקו הרוסייה (77.13 מטר) ולפני ז'אנג וונשיו הסינית (75.03 מטר).

באולימפיאדת לונדון (2012) זכתה במדליית ארד בתוצאה של 77.12 מטר, אחרי הזוכה טטיאנה ליסנקו מרוסיה שקבעה שיא אולימפי חדש של 78.18 מטר והפולנית אניטה ולודרצ'יק (77.60 מטר). זכייתה במקום השלישי הוכרה רק לאחר ערעור שהגישה בעקבות כישלון השופטים למדוד את זריקתה.

## חייה האישיים
כיום, מתגוררת היידלר בפרנקפורט ועובדת בתמיכה לקבוצות ספורט מתאם המשטרה הפדרלית של גרמניה ולומדת עריכת דין.

## שיאים אישים
* יידוי פטיש: 79.42 מטר (2012)

## ראו גם
* התפתחות שיא העולם ביידוי פטיש (ויקיפדיה באנגלית)

## קישורים חיצוניים

* 

קטגוריה:אתלטיות גרמניות
קטגוריה:אלופות עולם באתלטיקה
קטגוריה:שיאניות עולם באתלטיקה
קטגוריה:אתלטיות באולימפיאדת לונדון (2012)
קטגוריה:אתלטיות באולימפיאדת בייג'ינג (2008)
קטגוריה:אתלטיות באולימפיאדת אתונה (2004)
קטגוריה:שיאניות עולם גרמניות
קטגוריה:שיאני עולם גרמנים: אתלטיקה
קטגוריה:זוכות מדליית ארד אולימפית מגרמניה
קטגוריה:מיידות פטיש
קטגוריה:אתלטיות גרמניות באולימפיאדת ריו דה ז'ניירו (2016)
קטגוריה:גרמניות שנולדו ב-1983
קטגוריה:גרמנים שנולדו ב-1983
מי נטל

[ממוזער|שמאל|[אוניית משא מרוקנת מי נטל לים]]
**מֵי נֵטֶל** (באנגלית: **Ballast water**) הם מי ים (ובנהרות ובאגמים  - מים מתוקים) המשמשים לייצוב אונייה בעת הפלגתה ללא מטען או עם מטען חלקי.

מכלי מי הנטל הם מכלים ייעודיים בתחתית אונייה, שניתן למלאם במי ים או לרוקנם באמצעות משאבות גדולות ומיוחדות לכך, הנקראות "משאבות מי נטל". מכלי מי הנטל משמשים לייצוב האונייה על ידי הגדלת השוקע כאשר היא מפליגה ריקה או טעונה חלקית, לחלוקה נכונה של המשקל והעומס הפועל על גוף האונייה כאשר היא מובילה מטענים במשקלים שונים בכל אחד משני צדדיה, לשינוי השוקע ולהגדלת השקיעה של המדחף במים.

הוספת מי הנטל מתחת למרכז הכובד האנכי של כלי השיט מעלה את יציבותו. היתרון של המים הוא שניתן למלא ולרוקן את המכלים בקלות יחסית על ידי שאיבה. החיסרון הוא במשקלם היחסי של המים שדורש מכלים גדולים יחסית, לאחסון.

## ההיבט הסביבתי
מי נטל נוספים למטען הספינה לאחר פריקת מטענים בנמלים. כאשר האונייה מוסיפה מטען, היא נפטרת ממי הנטל העודפים, ומאחר ומדובר במים שנאספו באזור אחר בעולם, המים הנשפכים לים עלולים לכלול מגוון של אורגניזמים ביולוגיים, כולל צמחים, בעלי חיים ומיקרואורגניזמים, שאזור הריקון של מכלי המים אינו בית הגידול הטבעי שלהם. אלה כוללים מינים אקזוטיים העלולים לגרום נזק אקולוגי רב למערכות אקולוגיות ימיות. 

מי נטל הם ככל הנראה המקור העיקרי של מינים פולשים ימיים במימי העולם. בעיה זו הביאה את ארגון הימאות הבינלאומי (IMO) להחליט ב-2004 על אימוץ אמנה בינלאומית הקובעת כי ספינות יידרשו להתקין מערכות לטיפול וסינון מי נטל.

## קישורים חיצוניים

* 

קטגוריה:מונחים ימיים
קטגוריה:מים
קולג' אירופה

**קולג' אירופה** (**College of Europe** או **Collège d'Europe**) היא אוניברסיטה פרטית ומכון ללימודים מתקדמים בעיר ברוז' שבבלגיה.
## היסטוריה
המוסד הוקם בשנת 1949 על ידי דמויות מובילות בייסוד האיחוד האירופאי, בהם וינסטון צ'רצ'יל, פול הנרי ספאק ואלצ'ידה דה גספרי, בעקבות קונגרס האג בשנת 1948, במטרה לקדם "רוח של סולידריות והבנה הדדית בין כל האומות של מערב אירופה ולספק הכשרה מצוינת ליחידים אשר מחזיקים בערכים אלו" וכדי "להכשיר את הדור חדש של מנהלים צעירים מעולים בעבור אירופה". משנת 1993 לקולג' יש קמפוס קטן בעיירה נטולין שבפולין.

## מסלולים אקדמיים
בקולג' מתקיימים מסלולים לתואר מוסמך בתחומים שונים:

* כלכלה אירופית
* יחסים בינלאומיים ודיפלומטיה
* לימודים אירופאיים
* משפט אירופי
* פוליטיקה וממשל אירופי
* יחסים בינלאומיים טרנס אטלנטיים

## קישורים חיצוניים

* 

## הערות שוליים

קטגוריה:בלגיה: אוניברסיטאות ומכללות
קטגוריה:ברוז'
גמילה מחיתולים

[שמאל|ממוזער|200px|אימון פעוט לעשיית צרכיו ב[אסלה]]
שמאל|ממוזער|200px|צמד אסלות לאימון פעוטות באולם שמחות ליד ירושלים

**גמילה מחיתולים** הוא תהליך שבו מאמנים פעוטות לעשות את הצרכים באסלה או בסיר פלסטיק קטן דמוי סיר לילה, על מנת שיחדלו להשתמש ולהסתמך על חיתולים. תהליך הגמילה מהחיתולים נעשה בדרך כלל עד גיל 4. עם זאת, גורמים תרבותיים וטכנולוגיים עשויים להשפיע על הגיל שבו בדרך כלל הפעוטות נגמלים מחיתולים.

ברחבי העולם קיימות שיטות שונות לגמילת תינוקות מחיתולים, המיושמות במגוון גילים. בחלק ממדינות העולם השלישי ידועה השיטה לגידול תינוקות ללא חיתולים, שמיושמת החל מהשבועות הראשונים לחיי התינוקות. במשאל שנערך ב-1974 בקרב אנשי הדיגו בקניה הפועלים לפי שיטה זו, מרבית האמהות העידו על השלמת תהליך הגמילה בתקופת הגיל של 4–6 חודשים. על פי נתונים שפורסמו בשנת 2012, אמהות בווייטנאם משתמשות בצליל שריקה על מנת לאמן את תינוקן לעשות את צרכיו בזמנים קבועים, כך שעד גיל שנתיים הפעוט שולט לחלוטין בעשיית צרכיו. גם באזורים שונים בסין נהוגה שיטת הגמילה ללא חיתולים. שיטה נוספת הנהוגה שם היא שימוש ב"מכנסי חריץ", המאפשרים לילד לעשות את צרכיו בישיבה שפופה, ללא צורך להפשיל את מכנסיו.

מחקר שפורסם בשנת 2013 מראה כי באיראן נהוגות שיטות שונות לגמילה מחיתולים: שיטת "הילד במרכז", שבה ההורים ממתינים לכך שהפעוט יחל לגלות עניין בהליכה לשירותים מיוזמתו על מנת להתחיל בתהליך הגמילה, או לחלופין "השיטה האינטנסיבית", שבה ההורים מתחילים את התהליך מיוזמתם ולוקחים את הפעוט לשירותים בזמנים קבועים. גמילה בשיטה זו מתחילה בסביבות גיל שנה.

באנגליה ממליץ ארגון שירותי הבריאות הממלכתי על שימוש בתחתוני גמילה כצעד לקראת שימוש בתחתונים רגילים, וכן ממליץ להורים לעודד את הפעוטות לגשת לשירותים לאחר ארוחות כחלק מתהליך הגמילה, לא להתרגש יתר על המידה כשקורות תקלות, ולשבחם כאשר הם מצליחים.

בארצות הברית נמצא גיל הגמילה מחיתולים במגמת עליה: בשנת 1947 היו יותר ממחצית הילדים בארצות הברית גמולים מחיתולים בגיל שנה וחצי, אך בשנת 2003 הגיל הממוצע לגמילה מחיתולים היה גיל 3 שנים.

## ראו גם
* הרטבת לילה
* סיר הסירים
* אנקופרזיס
* גידול תינוקות בלי חיתולים
* כולם עושים קקי

## קישורים חיצוניים

* אורה גולדהירש, הורים, ילדים וגמילה מחיתולים, באתר משרד החינוך
* לריסה גינת, גמילה מוקדמת מחיתולים, באתר חיתולס
* שרון דורמן-חג'ג, גמילה מחיתולים: הזמן היבש, באתר שירותי בריאות כללית, 30 במאי 2006
* 
* 
* 
* 
* 
* יפעת רוט, גמילה מחיתולים - מדריך שימושי להורים, בפורטל "את זה", 3 ביולי 2011
* 

## הערות שוליים

קטגוריה:ינקות
קטגוריה:ילדות
קטגוריה:בתי שימוש
לואי, רוזן ונדום

**לואי, רוזן ונדום**, (בצרפתית: **Louis Ier de Bourbon-Vendôme**; 1376 - 21 בדצמבר 1446, טור) היה **רוזן ונדום** (Count of Vendôme) מ-1393 ורוזן קסטרה (Count of Castres) מ-1425 עד למותו.

## ביוגרפיה
לואי נולד בשנת 1376, לז'אן הראשון, רוזן לה מרשה ולקתרין דה ונדום, בתם של ז'אן השישי, רוזן ונדום וז'אן דה פונטיו. בשנת 1393 מת סבו ז'אן השישי, רוזן ונדום, ולואי ירש את רוזנות ונדום יחד עם אמו, ובשנת 1403 הוא תפס את השלטון לבדו.

הוא היה מתומכי שארל הראשון, דוכס אורליאן וקיבל מעמד מכובד של ראש הלישכה (Grand Chambrier de France) ב-1408 ותפקיד ראש חצר המלך ב-1413. כמזוהה עם סיעת ארמניאק היה מסוכסך עם סיעת בורגונדי ונכלא על ידם פעמיים ב-1407 וב-1412.
ב-1414 הוא נישא לבלאנש ביתו של רוזן רוסי (Count of Roucy), אך שנה לאחר מכן נלכד בשבי על ידי האנגלים בקרב אז'נקור והוחזק בשבי זמן מה.

ב-1424 נישא בשנית לז'אן דה לאוואל בתו של ז'אן דה לאוואל, בתם של גי השלושה עשר, רוזן לאוול ואן דה לאוול ונולדו להם שלושה ילדים. היה לו גם ילד לא חוקי נוסף מאישה אנגליה מתקופת שביו באנגליה.

כנאמן למלך צרפת, הצטרף לז'אן ד'ארק ולאצילים צרפתים רבים נוספים בהגנה על אורליאן ב-1429. הוא פיקד על המצור על ז'רגו (Jargeau), סייע בהכתרה של שארל השביעי, מלך צרפת בריימס ונכח בחתימת חוזה אראס ב-1435.

## משפחתו
בשנת 1424 התחתן לואי עם ז'אן דה לאוואל, בתם של גי השלושה עשר, רוזן לאוואל ואן דה לאוואל, ממנה נולדו לו 3 ילדים:
* קתרין דה בורבון (1425)
* גבריאל דה בורבון (1426)
* ז'אן השמיני, רוזן ונדום (1428–1477)

## אילן יוחסין

## קישורים חיצוניים

* 

קטגוריה:בית בורבון
קטגוריה:אנשי צבא צרפתים
קטגוריה:מלחמת מאה השנים: אישים
קטגוריה:ילידי 1376
קטגוריה:נפטרים ב-1446
ארנסטו קהלר

**ארנסטו קהלר** (בגרמנית: **Ernesto Köhler**; 4 בדצמבר 1849 - 17 במרץ 1907) היה חלילן ומלחין איטלקי.

## חייו
קהלר נולד במודנה שבאיטליה, שם כיהן אביו, ונצסלב יוזף קהלר, כחלילן ראשון בתזמורת של דוכס מודנה. יוזף קהלר היה מורו הראשון של ארנסטו.

בשנת 1869, לאחר שהחל בקריירה שלו כחלילן, עקר קהלר לווינה ומשם, בשנת 1871, המשיך לסנקט פטרבורג שברוסיה, שם נשאר עד סוף חייו כנגון בתזמורת האופרה הצארית. קהלר הופיע גם כסולן, היה מלחין, לימד במכון ע"ש הנסיך אולדנבורג וניצח על תזמורת המכון הצארי להנדסה.

### יצירתו
קהלר חיבר למעלה מ-100 יצירות לחליל: אטיודים, דואטים ויצירות סולו. כמו כן הלחין אופרה וכמה בלטים. הוא מוכר לחלילנים כמחבר "Flöten-Schule", שיטה פופולרית ללימוד החליל, שפיתח בסביבות 1880.

קהלר נודע בסדרה של שלושה ספרי הדרכה לחלילן בשם "התקדמות בנגינת חליל", מן הקל אל המתקדם.

ארנסטו קהלר מת בסנקט פטרבורג ב-17 במרץ 1907.

## לקריאה נוספת

*Köhler's Page
* Inside cover biography of Ernesto Köhler, "Progress in Flute playing (Op.33) Book 3: 8 Advanced studies" CHESTER MUSIC - edited by Edward Blakeman http://www.chesternovello.com/default.aspx


## קישורים חיצוניים


* Survey of college entrance standards for flutists
* Köhler trill charts
* Image of Ernesto Köhler</div>

קטגוריה:חלילנים
קטגוריה:מורים למוזיקה
קטגוריה:מלחינים איטלקים במאה ה-19
קטגוריה:מלחינים איטלקים במאה ה-20
קטגוריה:ילידי 1849
קטגוריה:איטלקים שנפטרו ב-1907